CELEX: C2005/171/08
Language: el
Date: 2005-07-09 00:00:00
Title: Απόφαση του Δικαστηρίου (πέμπτο τμήμα), της 28ης Απριλίου 2005, στην υπόθεση C-157/04: Επιτροπή των Ευρωπαϊκών Κοινοτήτων κατά Βασιλείου της Ισπανίας (Παράβαση κράτους μέλους — Διαχείριση των αποβλήτων — Οδηγίες75/442/ΕΟΚ, 91/689/ΕΟΚ και 1999/31/ΕΚ — Χώροι διαθέσεως απορριμμάτων Punta de Avalos και Olvera)

9.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 28ης Απριλίου 2005
   στην υπόθεση C-157/04: Επιτροπή των Ευρωπαϊκών Κοινοτήτων κατά Βασιλείου της Ισπανίας (1)
   
   (Παράβαση κράτους μέλους - Διαχείριση των αποβλήτων - Οδηγίες75/442/ΕΟΚ, 91/689/ΕΟΚ και 1999/31/ΕΚ - Χώροι διαθέσεως απορριμμάτων Punta de Avalos και Olvera)
   (2005/C 171/08)
   Γλώσσα διαδικασίας: η: ισπανική
   Στην υπόθεση C-157/04, που έχει ως αντικείμενο προσφυγή λόγω παραβάσεως κράτους μέλους βάσει του άρθρου 226 ΕΚ, που ασκήθηκε στις 29 Μαρτίου 2004, Επιτροπή των Ευρωπαϊκών Κοινοτήτων (εκπρόσωποι: G. Valero Jordana και Μ. Κωνσταντινίδης), κατά Βασιλείου της Ισπανίας (εκπρόσωπος: L. Fraguas Gadea), το Δικαστήριο (πέμπτο τμήμα), συγκείμενο από τους R. Silva de Lapuerta, πρόεδρο τμήματος, C. Gulmann και J. Klučka (εισηγητή), δικαστές, γενικός εισαγγελέας: M. Poiares Maduro, γραμματέας: R. Grass, εξέδωσε στις 28 Απριλίου 2005 απόφαση με το ακόλουθο διατακτικό:
   
               1)
            
            
               Το Βασίλειο της Ισπανίας, μη λαμβάνοντας τα αναγκαία μέτρα για την εξασφάλιση της εφαρμογής των άρθρων 4, 8, 9 και 13 της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων, όπως τροποποιήθηκε με την οδηγία 91/156/ΕΟΚ του Συμβουλίου, της 18ης Μαρτίου 1991, του άρθρου 2 της οδηγίας 91/689/ΕΟΚ του Συμβουλίου, της 12ης Δεκεμβρίου 1991, για τα επικίνδυνα απόβλητα, και του άρθρου 14 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων, παρέβη τις υποχρεώσεις που υπέχει από τις εν λόγω οδηγίες σε ό,τι αφορά τους μη ελεγχόμενους χώρους διαθέσεως απορριμμάτων που βρίσκονται στη ζώνη Punta de Avalos στη νήσο Gomera (Αυτόνομη Κοινότητα των Καναρίων).
            
         
               2)
            
            
               Το Βασίλειο της Ισπανίας, μη λαμβάνοντας τα αναγκαία μέτρα για την εξασφάλιση της εφαρμογής των άρθρων 4, 8, 9 και 13 της οδηγίας 75/442, όπως τροποποιήθηκε με την οδηγία 91/156, παρέβη τις υποχρεώσεις που υπέχει από την εν λόγω οδηγία σε ό,τι αφορά τον μη ελεγχόμενο χώρο διαθέσεως απορριμμάτων της Olvera, στην επαρχία Cadix (Αυτόνομη Κοινότητα της Ανδαλουσίας).
            
         
               3)
            
            
               Καταδικάζει το Βασίλειο της Ισπανίας στα δικαστικά έξοδα.
            
         
      (1)  ΕΕ C 106 της 30.4.2004.